-दाढ़ीवाला आख़री राष्ट्रपति कौन था? -निक्सन।
-नहीं, मेरा मतलब वाक़ई घनी दाढ़ीवाले। -उनकी घनी ही थी।
नहीं, मेरा मतलब पूरी, लंबी दाढ़ी, स्मिथ ब्रदर्स कफ़ ड्रॉप्स जैसी।
फ़ॉकमोर।
-कौन? -आर्टेमिस एन. फ़ॉकमोर।
तुमने यह गढ़ा है ना?
हाँ। लेकिन यह राष्ट्रपति के नाम जैसा लगता है ना?
हाँ। इन राष्ट्रपति्स के इतने बुरे नाम क्यों होते हैं?
वुड्रो, ग्रोवर, मिलर्ड।
राष्ट्रपति पद बुरे नामों को आकर्षित करता है।
उनकी महत्वाकांक्षा निजी असुरक्षा पर आधारित होती है।
यह ख़ास पुरुष अति-प्रतिफल है।
तुमने जूतों में लिफ़्ट पहनी है?
कैब!
तो, उनके पास अब यह घड़ी है जिसमें आप अपनी उम्र और
अपने तमाम जोखिम डालते हैं…
और यह वाक़ई बताती है कि आपके पास जीने के लिए कितना समय बचा है।
तो, वह ख़ास पल क्या है? आप मरने वाले हैं,
वो आपके सीने पर मुक्के मार रहे हैं, और आप कहते हैं, "दस, नौ, आठ…
मैंने कहा था ना यह सही चीज़ है।"
-यक़ीन नहीं होता यह हमारी पहली डेट है। -जानता हूँ। डेज़र्ट?
मेरे ख़याल से मैं केक का एक पीस ले लूंगी।
-क्यों? -आज मेरा बर्थडे है।
क्या? आज?
-वाक़ई? -हाँ।
हैप्पी बर्थडे टु यू
हैप्पी बर्थडे, डियर लीसा…
तो, वह तुम्हारे साथ पहली डेट पर गई, और वह उसका बर्थडे था?
हाँ। और दिन उसी ने चुना।
वह सामाजिक रूप से अजीब सी है?
नहीं, वह अच्छी है। वह ख़ूबसूरत और मस्त है।
शायद उसने वीकेंड के बाद सोमवार को
अपना बर्थडे मनाने का सोचा हो।
वह लिंकन नहीं है।
-हाइ। -हाइ।
किसी को लॉरेंज़ोज़ में पिज़्ज़ा खाना है?
मुझे तो नहीं खाना।
ओह, वाक़ई? हे, जॉर्ज। पिज़्ज़ा।
नहीं खा सकता। मुझे फ़ाउंडेशन में जाना है।
मुझे सूज़न रॉस स्कॉलरशिप के लिए हाई स्कूल के छात्रों का इंटरव्यू लेना है।
क्या कभी तुम्हें यह अखरता है कि यह संस्था...
-ना। -एक तरह से किसी को भी...
-ना। -पैसा देने के लिए एड़ी-चोटी का...
-नहीं। -ज़ोर लगा रही है…
बशर्ते वह तुम ना हो?
मुझे यह चलता है।
चलता है, मैं कहता हूँ।
और फिर इंग्लिश अचीवमेंट टेस्ट में मुझे 740 मिले।
फ़टाफ़ट बताएं, आपका मनपसंद जानवर क्या है?
मैं… मुझे पता नहीं। मेंढक?
मेंढक?
-मैं… -मेंढक ग़लत है।
मैं यहाँ देख रहा हूँ कि आप हार्प बजाती हैं।
यह बताएं कि उसे टेढ़ा क्यों करना पड़ता है?
क्या वह इसे कोण पर ही नहीं बना सकते? परेशानी बहुत कम हो जाएगी।
आधुनिक हार्प हज़ारों साल के सुधारों का नतीजा है,
-वापस… -हाँ, हाँ। हम आपको बता देंगे।
मैं देख रहा हूँ कि आपका जी.पी.ए. 4,0 है।
आपको यह पसंद है, है ना?
तो, स्टीवन, मैं देख रहा हूँ आप शतरंज क्लब के अध्यक्ष हैं।
स्टेट चैंप्स।
शतरंज में आपका पसंदीदा खिलाड़ी कौन है?
नैस्टरकॉफ़?
सही है।
नैस्टरकॉफ़।
वह किस देश का है?
मुझे पता नहीं।
मैंने यह गढ़ा था।
मुझे यह स्कॉलरशिप कभी नहीं मिलेगी।
तुम मुझे क्यों बता रहे हो?
तुमने वाक़ई मुझे झांसा दे दिया था।
चलो भी, बैठ जाओ।
बड़े होने पर तुम क्या बनना चाहते हो?
मैं लोगों से कहता हूँ कि मैं आर्किटेक्ट बनना चाहता हूँ।
यह सुनो, मि. पीटरमैन आख़िरकार मुझे कुछ असली लेखन करने दे रहे हैं।
उन्हें अपनी आत्मकथा के लिए एक डील मिली है।
वह मुझे इसका भूतलेखन करने देंगे।
बहुत बढ़िया। जब यह छपेगी, तो मैं किसी को पकड़कर इसका भूत-पाठन करवाऊंगा।
-हाइ। ओह, हाइ। -हाइ।
-तो, मैं लॉरेंज़ोज़ गया था,
फ़िक्सिंग्स बार पर अपने स्लाइस पर चीज़ें लगा रहा था।
गार्लिक और जाने क्या-क्या।
तभी मैंने देखा कि पिज़्ज़ा डिब्बों के पार से यह बंदा मुझे घूरकर देख रहा है।
तो, मैंने भी उसे ग़ुस्से से देखा।
और मैंने देखा कि वह अकेला नहीं है। मैं सारे वैन ब्युरेन बॉयज़ से भिड़ रहा हूँ।
-वैन ब्युरेन बॉयज़? -हाँ।
एक सड़कछाप गैंग है जिसका नाम राष्ट्रपति मार्टिन वैन ब्युरेन पर है?
ओह, हाँ, और वो उनकी तरह ही कमीने हैं।
तो, मैं दरवाज़े की ओर बढ़ा।
उन्होंने उसे ब्लॉक कर दिया।
तो, मैं बाथरूम की ओर लपका। मैंने हैंडल पकड़ा। अंदर कोई था।
फिर उन्होंने मुझे इटली के कार्टून नक़्शे पर दबोच दिया…
और अचानक ही, वो रुक गए।
क्या? क्या हुआ?
क्योंकि मेरे हाथ में अभी भी गार्लिक शेकर था। इस तरह से:
मैं बस आठ उंगलियां दिखा रहा था।
-इसका क्या मतलब हुआ? -यह उनका गुप्त चिह्न है।
देखो, वैन ब्युरेन आठवें राष्ट्रपति थे।
उन्हें लगा मैं कोई पुराना वैन बी. बॉय हूँ।
पिज़्ज़ा कैसा था?
थोड़ा तेल ज़्यादा था।
ओह। जैरी, ज़रा एक सेकंड रुकोगे? मुझे बस अपने मैसेज देखने हैं।
-ओह, मलिस्सा, किम। -एलेन।
-अरे, यार, तुम्हें जैरी से मिलवाती हूँ। -ओह, हमने तुम्हारे बारे में बहुत सुना है।
यह तुम्हारी भलमनसाहत है कि तुम उसे बाहर ले जा रहे हो।
तुम्हें नहीं पता उसे इसकी कितनी ज़रूरत है।
वह बुरे ब्रेकअप से निकल रही है?
नहीं।
फिर मिलते हैं।
-मैसेज ले लिए? -हाँ। किसी ने फ़ोन नहीं किया।
रेस्तरां
वो ऐसे दर्शा रही थीं जैसे उसके साथ बाहर जाना कोई दया का काम हो।
यानि वह उस ग्रुप की नाकारा है।
हर ग्रुप में कोई होता है जिसका सब मज़ाक़ उड़ाते हैं।
जैसे हमारे साथ इलेन है।
ऐसा हो ही नहीं सकता कि एलेन उस ग्रुप की नाकारा हो।
क्या तुम गहराई में जाकर अंदर छुपी इंसान को देख रहे हो?
नहीं, मैं उतना ही सतही हो रहा हूँ जितना हो सकता हूँ।
-तो वही रहो। -हाँ।
-मुझे स्कॉलरशिप के लिए कोई मिल गया। -अच्छा?
मैंने इन सारे चिढ़ाऊ नन्हे ज़हीनों से बात की…
फिर आख़िरकार यह बच्चा अंदर आया, स्टीवन कोरेन, आम सा बंदा।
खेल पसंद करता है, टीवी देखता है।
क्या वह स्मार्ट है?
उसे पढ़ना आता है।
और वह यह भी जानता है कि पूरी किताब पढ़ने से कुछ साबित नहीं होता।
लेकिन यह सुनो।
उसे आर्किटेक्चर पसंद है।
वैसे ही जैसे तुम यह दिखावा करते हो।
हाँ। थोड़े से मार्गदर्शन से,
स्टीवन कोरेन वह सब बनेगा जो होने का मैं दावा करता हूँ, लेकिन हक़ीक़त में।
वह मेरा सपना है, जैरी।
कल रात मैंने भी एक सपना देखा था कि एक हैमबर्गर मुझे खा रहा है।
मि. पीटरमैन, मुझे यहाँ बुलाने के लिए शुक्रिया। मैं…
आपका घर वैसा नहीं है जैसा मैंने सोचा था।
ओह, यह बस लमलेट होने की जगह है।
तो आप अपनी ज़िंदगी के किस हिस्से से शुरू करना चाहते हैं?
विदेशी साज़िश? बेमिसाल रोमांस?
ओह, इलेन, यह सब तो हम कैटलॉग में ले चुके हैं, घिनौने हैं।
नहीं, मैं चाहूँगा यह किताब मेरी रोज़मर्रा की ज़िंदगी के बारे में हो।
उफ़, उन्होंने केबल स्टेशन फिर बदल दिए,
अब जाकर तो मुझे याद हुए थे।
-मि. पीटरमैन, आप… चाहेंगे -दो: सी.बी.एस.।
-कि हम शुरू करें? -तीन…
मुझे नहीं पता यह क्या है।
साला मेरा प्रीव्यु चैनल कहाँ है?
मुझे कहना होगा, मि. पीटरमैन, मुझे नहीं लगता कि मुझे यहाँ पूरी किताब दिख रही है।
मुझे यक़ीन है हम कुछ निकाल लेंगे।
क्या ख़याल है हम लोग अपने लिए पाइ मंगवाएं?
तुम्हें लॉरेंज़ोज़ पसंद है?
उस रेस्तरां में मेरा एक दोस्त वैन ब्युरेन बॉयज़ के
हाथों पिटते-पिटते बचा था।
-अरे नहीं। -हाँ।
बस एक चीज़ ने उसे बचा लिया
कि इत्तफ़ाक़ से उसने उनका गुप्त गैंग चिह्न बना दिया था।
यह तो बहुत ज़बरदस्त है।
-हाँ। -इसे किताब में ले लेते हैं।
लेकिन यह आपके साथ तो नहीं हुआ।
तो, हम तुम्हारे दोस्त को पैसा दे देंगे, फिर यह पीटरमैन का हो जाएगा।
नहीं, मुझे नहीं लगता आप ऐसा कर सकते हैं।
धत्तेरे की, पौधों का खाना ख़रीदना फिर भूल गया।
पक्का मेरे पास इसके लिए कूपन है।
एक बात कहूँ? मैं अपने दोस्त से बात कर लेती हूँ।
रेस्तरां
ये वही कपड़े हैं जो तुमने कल पहने थे?
नहीं, ये बिल्कुल नए हैं। तुम्हें अच्छे लगे?
वास्तव में, हाँ।
ज़रा रुको। यह वही कांटा है जो ज़मीन पर गिर गया था?
तुम उसी कांटे से खा रही हो जो ज़मीन पर गिर गया था?
नहीं, जैरी, वेट्रेस ने दूसरा ला दिया था।
तब तो शायद ठीक है।
कोई परेशानी है, जैरी?
नहीं… कुछ भी नहीं।
तुम शानदार हो।
-हाइ, दोस्तो। -हाइ।
क्रेमर, जॉर्ज, यह एलेन हैं।
लेडीज़ एंड जेंटलमेन, मुझे आपको पहले सूज़न रॉस स्कॉलर से
मिलवाते हुए ख़ुशी हो रही है।
यह… हैं स्टीवन कोरेन।
जी.पी.ए. पूरा 2,0 है।
घुमाव के मोटे वाले हिस्से में।
न कोई दिखावा है, न फ़िसड्डी है।
जॉर्ज, इस स्कॉलरशिप की योग्यताएं
व्यापक रूप से शैक्षिक होनी थीं।
मुझे यक़ीन है हम सब सामान्य परीक्षाओं की कमियों और पूर्वाग्रहों से परिचित हैं।
बात सामान्य परीक्षाओं की नहीं हैं। इनके ग्रेड की है।
इसके अलावा, स्टीवन कोरेन की महत्वाकांक्षा सबसे ऊंचे स्तर की है।
यह बनना चाहते हैं…
आर्किटेक्ट।
क्या यह सही है?
वास्तव में, मैं अपनी निगाह थोड़ा और ऊपर टिकाना चाहूँगा।
स्टीवन, आर्किटेक्ट से ऊपर कोई नहीं होता।
मेरे ख़याल से मैं सिटी प्लानर बनना चाहूँगा।
जब मैं पूरा शहर डिज़ाइन कर सकता हूँ तो ख़ुद को एक बिल्डिंग तक क्यों सीमित करूं?
-यह तो अच्छा पॉइंट है। -नहीं, यह नहीं है।
क्या आर्किटेक्ट एक ढलवां डेस्क और बड़ा सा पैमाना लिए
किसी आर्ट-स्कूल का ड्रॉपआउट नहीं होता?
उस पैमाने को टी-स्क्वेयर कहते हैं।
मेरे ग्रुप का सबसे बेवक़ूफ़ बंदा डेंटल स्कूल में नाकाम रहने के बाद
आर्किटेक्ट बन गया था।
-मुबारक हो। -शुक्रिया।
आप जो कर रहे हैं, उस पर सूज़न को बहुत गर्व होता।
शुक्रिया।
और उन्होंने इसे अपना चिह्न बना लिया क्योंकि वो हमारे
आठवें राष्ट्रपति वैन ब्युरेन की सबसे ज़्यादा इज़्ज़त करते थे।
क्रेमर, मेरे दोस्त, यह बहुत शानदार कहानी है।
अगर आपको यह पसंद आई, तो मेरे पास और भी हैं।
आपको क्या चाहिए?
रोमांस? कॉमेडी? एडवेंचर?
कामुक?
नहीं, क्रेमर, मुझे नहीं लगता…
इस पूरे संग्रह के लिए आप क्या लेंगे?
-मेरी पूरी ज़िंदगी के? -अपनी क़ीमत बताएं, दोस्त।
पंद्रह सौ डॉलर।
-मैं आपको इसका आधा दूंगा। -ठीक है।
क्रेमर, मेरे दोस्त, इलेन को आप अपनी सेवा में समझें।
ठीक है।
मैं…
मुझे शाम को काम करना पसंद है।
प्लीज़ क्या तुम वह बकवास
-बॉब सैकामैनो की कहानी बताओगे? -ठीक है। मैं फ़ोन पर बॉब से बात कर रहा था,
और तभी मेरा ध्यान गया कि मुझे यह पैंट लौटानी है।
तो, मैं स्टोर की ओर चल दिया।
बॉब सैकामैनो का क्या हुआ?
कुछ नहीं। कहानी का उसका हिस्सा ख़त्म हो गया।
तो, मैं सबवे का इंतज़ार कर रहा था। वह आ ही नहीं रही थी।
-मैंने तय किया कि सुरंग से चला जाता हूँ। -इसमें कुछ दम है।
पता नहीं मुझे समय का ध्यान नहीं रहा या क्या हुआ।
-अगली चीज़ जो मुझे पता थी… -एक ट्रेन तुम्हारी ओर आ रही थी?
नहीं। मैं फिसला और कीचड़ में गिर गया,
और वह पैंट बर्बाद हो गई जो मुझे लौटानी थी।
मैं समझी नहीं। तुम…
तुम्हें जो पैंट लौटानी थी, वह तुम पहने हुए थे?
शायद मैं पहने हुए था।
तो वापसी में तुम क्या पहनते?
इलेन, तुम सुन भी रही हो? मैं वहाँ पहुंच ही नहीं पाया।
-ठीक है। अगली कहानी। -एक दिन के लिए शायद यह काफ़ी है।
-हाँ, इस पर मनन करना। -मैं इस पर मनन करूंगी।
अरे, सुनो। वैसे अपनी छोटी सी वित्तीय प्रगति के सम्मान में
मैं आज रात एक छोटी सी पार्टी दे रहा हूँ।
ओह, शुक्रिया, मुझे कुछ और काम है।
हाँ, इलेन, इसे दर्ज करने के लिए तुम्हें वहाँ होना चाहिए।
ओह, तुम अपने घामड़ दोस्तों से मिल रहे हो?
-तुम चाहते हो मैं नोट्स लूं? -हाँ, लेकिन नौ बजे बाद आना।
लोगों को थोड़ा सहज होने का मौक़ा दो।
वह सिटी प्लानर बनना चाहता है इसलिए तुम उसकी स्कॉलरशिप रोक रहे हो?
मेरे साथ धोखा हुआ था।
वह बच्चा मेरे बेटे जैसा था।
अगर कोई शख़्स ऐसा होता है जिसे आप दबाकर रख सकें,
तो वह आपकी संतान होता है।
जैसे मेरे पिता, और उनसे पहले मेरे पिता के पिता।
देखो, शायद परोपकार तुम्हारा क्षेत्र नहीं है।
हेलो? हाइ, एलेन। हाँ, मैंने होटल में फ़ोन किया था, वीकेंड के लिए सब तैयारी है।
-तुम वीकेंड एलेन के साथ बिता रहे हो? -वरमौंट में।
और अगर मन करेगा तो दो दिन और रुक सकते हैं।
एक ख़ूबसूरत बेड-एंड-ब्रेकफ़ास्ट में चार दिन।
मुझसे तो इंतज़ार नहीं हो रहा। बाइ-बाइ।
क्या?
बात क्या है?
-तुम शुरू करोगे? -नहीं, नहीं, नहीं। तुम बोलो।
मुझे अपने विचारों को तरतीब देनी है।
जैरी, एलेन का यह सारा मामला…
काफ़ी दूर निकल गया है।
-क्या? -जैरी, वह नाकारा है।
-यह बात कहाँ से आई है? वह अच्छी है। -ऐसा क्यों कर रहे हो, जैरी?
क्या तुम्हारे कैरियर की बात है? हालात बेहतर हो जाएंगे।
मेरे कैरियर में कोई गड़बड़ नहीं है।
मुझे अभी भी इसके लिए ब्लूमिंगडेल का एक्ज़ीक्युटिव ट्रेनिंग प्रोग्राम पसंद है।
हमने कहा था अभी इस पर बात नहीं करेंगे।
यह ऐसी चीज़ है जिस पर इसे सोचना चाहिए।
बेशक सोचना चाहिए। लेकिन अभी मौक़ा नहीं है।
-यह सारे मुद्दे आपस में जुड़े हैं। -ठीक है। माफ़ करना।
-मैं यह कुछ भी नहीं मानूंगा। -तो, तुम क्या कह रहे हो?
हम ग़लत हैं? तुम्हारे अलावा सब ग़लत हैं?
यह उस "ट्वाइलाइट ज़ोन" की तरह है जिसमें वह बंदा जागता है
और वह वैसा ही है, बाक़ी सब बदल गए हैं।
-कौन सी वाली? -वो सब ऐसी ही थीं।
आपने मेरी स्कॉलरशिप वापस क्यों ली, मि. कोस्टैंज़ा?
वह, स्टीवन, मैं…
ये मेरे नए दोस्त हैं। वैन ब्युरेन बॉयज़।
इसका इतना मोहभंग हुआ कि यह हमारे साथ जुड़ गया।
अच्छा है।
मुझे अपनी स्कॉलरशिप वापस चाहिए ताकि मैं सिटी प्लानर बन सकूं।
और आर्किटेक्ट का क्या, स्टीवन?
सिटी प्लानर।
पी एंड जी कैफ़े बार
-बढ़िया पार्टी है, के-यार। -हाँ, तुमने सही पकड़ा।
अरे, इलेन, बीफ़ खाकर देखो, यह असली ऑ ज़ू सॉस है।
असली ऑ ज़ू सॉस।
मैं इसे नोट कर लूंगी।
-हाँ, वह… -अरे, क्रेमर।
-हाँ। -रैमिरेज़ ने वह पैंट वाली कहानी नहीं सुनी।
ओह, ठीक है।
मैं फ़ोन पर बॉब सैकामैनो से बात कर रहा था,
-और तभी मेरा ध्यान गया कि मुझे… -क्रेमर, क्रेमर।
तुम अब यह कहानी नहीं सुना सकते। यह पीटरमैन की है।
-क्या मतलब है तुम्हारा? -तुमने रिलीज़ पर दस्तख़त किए थे।
-हाँ? -कीचड़ में वह गिरे थे, तुम नहीं।
-पर कीचड़ में तो मैं गिरा था। -तुम नहीं गिरे थे।
तुम कीचड़ में कभी नहीं गिरे।
मैं सारा गंदा हो गया था।
-ऐसा कभी नहीं हुआ था, समझे? -चलो भी।
-अरे, ठीक है। हाँ। -कहानी पूरी करो।
ओह, हाँ, मैं… हाँ, पैंट, वह…
वह अच्छे से फ़िट आ गई, और इसलिए मैंने फ़ैसला किया कि उसे नहीं लौटाऊंगा।
-देर हो रही है। हमें चलना चाहिए। -ठीक है।
तुम अभी जा रहे हो?
अरे। रुको…
मैं नहीं…
क्रेमर, क्रेमर, मैं वैन ब्युरेन बॉयज़ के साथ बड़े लफ़ड़े में फंस गया हूँ।
वो बहुत सख़्त लोग हैं।
हाँ। मैंने सुना है तुम उनके दोस्त बन गए थे, तुमने क्या किया था?
ओह, कुछ नहीं, कुछ नहीं।
नहीं, यक़ीनन मेरे पास कोई कहानी नहीं है, अगर तुम्हारा मतलब यह है तो।
तुम जानते हो वो बंदे क्या करेंगे?
हाँ, देखो, तुमने यह मुझसे नहीं सुना
लेकिन वैन ब्युरेन बॉयज़ अपने लोगों को कभी परेशान नहीं करते।
तुम्हारा मतलब जैसे किसी पुराने सदस्य को?
ये क्रेमर कहानियां किसी काम की नहीं हैं।
मेरा मतलब, कुछ तो कहानी भी नहीं हैं।
देखो, यह उसके घर के सामान की लिस्ट है।
उसमें मेरा टोस्टर भी है?
मैं आख़िर इसे किताब में कैसे बदलूंगी?
बस इन्हें आकार दो, बदल दो। तुम लेखक हो।
हाँ।
मैं लेखक हूँ।
इन्हें दिलचस्प बनाओ।
दिलचस्प।
बेशक।
लोग दिलचस्प लेख पसंद करते हैं।
मुझे एयरपोर्ट जाना है। मुझे अपने माता-पिता को लेना है।
-क्या? वो अभी तो यहाँ आए थे ना? -हाँ, मैंने एलेन से मिलने को बुलाया है।
समझ नहीं आ रहा किधर जाऊं। मुझे देखना है वो उसके बारे में क्या सोचते हैं।
शायद बाद में हम डिनर कर सकते हैं।
मुझे ऐसा नहीं लगता। मैं कोशिश करूंगा कि आज रात ही उन्हें वापस भेज दूं।
ओह, हाइ। अरे, मैंने तुम्हें अपने गोखरुओं के बारे में बताया?
ओह, यह कहानी तुम्हें पसंद आएगी।
तो, मैंने अपने मीट के स्लाइस अपने पास काउच पर लाइन से लगाए,
लेकिन जब मैं उनका ढेर लगा रहा था, तो वो मेरे पैर धोने के टब में गिरते रहे।
क्रेमर, यह गंदी है। हमें नहीं सुननी।
उफ़।
-क्या? -ओह, मैंने न्यूमैन से
गोखरुओं की कई कहानियां ख़रीदी थीं। लेकिन सब बेकार हैं।
-तुमने उनके कितने पैसे दिए? -आठ डॉलर।
शायद मुझे लूटा जा रहा है।
न्यूमैन!
पहले चैप्टर में आपको क्या पसंद नहीं आया?
इसकी शुरुआत अच्छी थी।
मैं कुछ पैंटें लौटा रहा हूँ।
बहुत मुमकिन समस्या है।
मैं एक ट्रेन की सुरंग में चल पड़ता हूँ।
लेकिन यहीं कहानी बहुत नीरस मोड़ ले लेती है।
ओह, नहीं, नहीं, यहीं तो यह दिलचस्प हो जाती है।
आप देख नहीं रहे हैं? ट्रेन आपके ऊपर चढ़ी आ रही है,
आप साइड की सुरंग में कूद जाते हैं,
और आपकी भिड़ंत छुपे हुए सुरंगवासियों के झुंड से हो जाती है।
यह बहुत घिसा-पिटा और स्पष्ट सा लगता है। यह दिलचस्प लेखन नहीं है।
हाँ, हाँ, जानती हूँ।
तो यह कैसा रहेगा कि ट्रेन से बचकर कूदने की जगह आप…
पता नहीं। आप फिसल जाते हैं और कीचड़ में जा गिरते हैं और…
अपनी पैंट ख़राब कर लेते हैं?
वही पैंट जो मैं लौटाने जा रहा था।
यह बहुत सही विडंबना है। इलेन, यह है दिलचस्प लेखन।
लाइन चार पर कोई कॉज़्मो क्रेमर हैं।
-पीटरमैन बोल रहा हूँ। -मि. पीटरसन।
आपको मेरी कहानियां वापस बेचनी होंगी।
एक बात बताऊं आपको? मुझे अब उनकी ज़रूरत ही नहीं है।
नहीं, नहीं, नहीं, मि. पीटरमैन, हम उन्हें संदर्भ की तरह क्यों न रख लें?
बकवास।
मेरे पास मेरी कहानियां बुनने के लिए बेनेस का अद्भुत कल्पनाशील दिमाग़ है।
तुम अपनी कहानियां वापस ले लो, घटिया आदमी।
तो ठीक है, इलेन। जुट जाओ और रचो।
और हाँ, जब तुम मेरे रोमांटिक चक्करों वाले चैप्टर पर आओ,
तो उस मिक्सचर में ख़ुद को भी डाल सकती हो।
हाइ, वैन बी. बॉयज़।
तो, मि. कोस्टैंज़ा, आपने मेरी स्कॉलरशिप वापस की?
अरे, साथियो, साथियो, शांत रहो।
तुम अपने ही किसी साथी को पीटना नहीं चाहोगे।
क्या यह सही है?
तो क्यों न आप चिह्न बनाकर दिखाएं?
सही है।
चिह्न।
यह तो चिह्न नहीं है।
मेरे ज़माने में हुआ करता था।
अच्छा। अगर आप वाक़ई हममें से एक हैं…
तो हम आपको यहाँ से गुज़रने वाले अगले बंदे का पर्स मारते देखेंगे।
शौक़ से।
और कॉलेज के बाद, मैंने सॉरबॉन से मास्टर्स किया।
सॉरबॉन। सुनो, वह तो पेरिस में है।
जैरी, तुम्हारा पार्किंग मीटर ख़त्म होने वाला है। उठो मत, मेरे पास खुले पैसे हैं।
-तो, क्या ख़याल है आपका? -जैरी, यह तो कमाल की है।
मैं जानता था। मैं पागल नहीं हूँ।
यह बहुत ही प्यारी है।
और इसका शरीर भी भरा हुआ है।
और स्मार्ट है। कंप्यूटर की तरह।
और क्या व्यक्तित्व है। लेकिन इससे फ़र्क़ नहीं पड़ता कि हम क्या सोचते हैं।
तुम्हें पसंद है?
अब मुझे इतना यक़ीन नहीं रहा।
यह उस वाहियात लड़की एंबर से
दस गुना बेहतर है जिसके साथ तुम थे।
हाँ, एंबर। पता नहीं वह वेगस से वापस आई या नहीं।
ठीक है, और टालमटोल नहीं।
अगला, वरना तुम्हारा भर्ता बनेगा।
ठीक है। ठीक है।
-साइन्फ़ेल्ड्स। -हाइ, जॉर्ज।
आपको मेरी एक मदद करनी होगी। मुझे अपना पर्स दे दें।
-मैं बाद में लौटा दूंगा। -तुम्हारे माता-पिता कैसे हैं?
एक नया काउच लेना चाह रहे हैं। आप जानना नहीं चाहेंगे।
अपना पर्स मुझे दे दो
वरना यहीं सड़क पर तुम्हारी आंतें बिखेर दूंगा।
क्या कहा तुमने?
चल, जल्दी कर, बुड्ढे। मैं जानवर हूँ।
तुम बहुत बदतमीज़ हो रहे हो। चलो, मॉर्टी।
-प्लीज़, प्लीज़। वो लोग मुझे मारेंगे। -क्या?
जॉर्ज कोस्टैंज़ा, तुम्हें हुआ क्या है?
अपने माता-पिता से कहना हमने हेलो कहा था।
संवाद अनुवादक नवेद अकबर